A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας;  (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)  ***Μέσα στο πλαίσιο του Προγράμματος με στόχο την ποιοτική αναβάθμιση της εκπαίδευσης με τη βιωματική ενασχόληση των μαθητών/τριών θα πραγματοποιηθεί φύτευση ενδημικών φυτών της Κύπρου. Θα προηγηθεί μελέτη από τους μαθητές όσον αφορά τα ενδημικά φυτά που ευδοκιμούν στην περιοχή του σχολείου μας και συνάδουν με τον σχολικό μας χώρο. Θα εξεταστούν τα πλεονεκτήματα της φύτευσης ενδημικών φυτών σε σύγκριση με άλλες καλλιέργειες. Οι ίδιοι οι μαθητές θα καταλήξουν στην επιλογή των φυτών που θα φυτευτούν και η επιλογή αυτή θα γίνει σε σχέση με τη δυνατότητα συντήρησης και διατήρησης των πράσινων χώρων του σχολείου μας.*** |
|  |
| **Παιδαγωγικές μέθοδοι**  Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)  ***Οι μαθητές θα πραγματοποιήσουν έρευνες μέσα από τη σχετική βιβλιογραφία και έγκυρες διαδικτυακές πηγές.***  ***Θα συζητήσουν τις επιλογές που έχουν και με βάση τα επιχειρήματά τους θα καταλήξουν στις επιλογές που θα ακολουθήσουν.***  ***Θα εργαστούν ομαδικά για να αποτυπώσουν στο πλάνο τοπιοτέχνησης τα συγκεκριμένα είδη που θα φυτευτούν και θα αναλάβουν τη φύτευση και φροντίδα των πράσινων χώρων.***  ***Οι μαθητές/τριες θα κάνουν έρευνα αγοράς σχετικά με τα αναγκαία υλικά , εργαλεία, χώμα, φυτά, εγκατάσταση συστήματος άρδευσης κλπ και θα συγκρίνουν τις τιμές από διάφορες επιχειρήσεις για τον υπολογισμών του κόστους της δημιουργίας των πράσινων χώρων.*** |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**  Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.  Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης).  Η πιο κάτω σύνδεση είναι ενδεικτική.   |  |  | | --- | --- | | **Βοηθητικές ερωτήσεις** | **Σύνδεση με το ΑΠ** | | Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας | **Εκπαίδευση για την Αειφόρο Ανάπτυξη**  (κομποστοποίηση, εξοικονόμηση νερού, βιολογικές μέθοδοι κηπουρικής, πρακτικές δραστηριότητες στον κήπο)   * ***Οι μαθητές θα κάνουν έρευνα σχετικά με τα αποθέματα νερού στη σύγχρονη εποχή και τον κίνδυνο εξάντλησής τους.*** * ***Οι μαθητές να μελετήσουν τους τρόπους εξοικονόμησης νερού και τη μεγάλη σημασία που έχει στις μέρες μας.*** * ***Οι μαθητές θα συνεργαστούν με ειδικό γεωπόνο για να γνωρίσουν τρόπους φροντίδας των φυτών και των δέντρων.*** * ***Οι μαθητές θα εφαρμόσουν την κομποστοποίηση για τη σωστή διαχείριση των φυλλωμάτων και άλλων οργανικών υλικών.*** | | Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο; | **Φυσικές Επιστήμες - Βιολογία**  (κύκλος ζωής των φυτών, φωτοσύνθεση, επικονίαση, κύκλος του νερού, αλληλεξάρτηση των ζωντανών οργανισμών, οικοσυστήματα, κ.λπ)  ***Οι μαθητές θα παρακολουθούν στον χώρο πρασίνου όλες τις διαδικασίες που συνδέονται με το μάθημά τους και τα πλαίσια μάθησης, θα καταγράφουν τις παρατηρήσεις τους και θα εξάγουν συμπεράσματα, εφαρμόζοντας δραστηριότητες του αναλυτικού προγράμματος***  ***Βιολογία Α΄Τάξη:***   * ***Ταξινόμηση σωμάτων σε έμβια, άβια, νεκρά*** * ***Παρατηρήσεις ζωντανών οργανισμών σε βασίλεια***   ***Βιολογία Β΄Τάξη:***   * ***Πώς εξασφαλίζουν τα φυτά θρεπτικές ουσίες- φωτοσύνθεση*** * ***Ρόλος ηλιακού φωτός, νερού στη φωτοσύνθεση*** * ***Σχέση αυτότροφων-ετερότροφων οργανισμών*** * ***Είδη ζωντανών οργανισμών και τροφικές σχέσεις στο οικοσύστημα*** | | Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των φυτών, υπολογισμός διαστάσεων υποστυλωμάτων για τα φυτά, κ.λπ); | **Μαθηματικά**  (εκτίμηση, γραφική παράσταση, ανάλυση δεδομένων, κ.λπ)  ***Στο πλαίσιο των μαθηματικών οι μαθητές θα καταγράφουν τα έξοδα για τη δημιουργία του χώρου πρασίνου. Επίσης θα συγκρίνουν την ανάπτυξη των φυτών, την οποία θα παρουσιάζουν με γραφικές παραστάσεις ή με στατιστικά δεδομένα. Συγκεκριμένα οι δραστηριότητες συνδέονται με τα πιο κάτω θέματα από το Αναλυτικό πρόγραμμα ως εξής:***  ***Α΄τάξη:***   * ***Η έννοια του συνόλου*** * ***Σχέσιες συνόλων, πράξεις συνόλων*** * ***Αλγεβρικές παραστάσεις.***   ***Β΄τάξη:***   * ***Μέτρηση μήκους*** * ***Γωνία*** * ***Απόσταση σημείων από ευθε’ια*** * ***Τρίγωνο, κύκλος*** | | Πώς μπορεί να προωθηθεί η σημασία της υγιεινής διατροφής και γενικότερα της υγείας μας; | **Αγωγή Υγείας - Οικιακή Οικονομία**  (καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ.λπ )  ***Στο πλαίσιο του μαθήματος της Οικιακής Οικονομίας και Αγωγής Υγείας οι μαθητές θα εκπονήσουν εργασίες σχετικά με την ένταξη φυτών στη διατροφή όπως τα βότανα και η σημασία τους στην υγεία των ανθρώπων.***  ***Επίσης θα εκπονήσουν εργασίες για τη χρήση τοπικών βοτάνων στην παραγωγή κυπριακών παραδοσιακών τροφίμων και στη σύγχρονη μαγειρική.***  ***Κεφάλαια που συνδέονται από το ΑΠ του μαθήματος είναι:***  ***Α΄ τάξη: Η υγεία μου- παράγοντες κινδύνων και η προάσπιση της υγείας***  ***Β΄΄ τάξη: Φαγητό-διατροφή και υγεία*** | | Πώς θα καλλιεργηθεί η δημιουργικότητα των μαθητών/μαθητριών; | **Τέχνη, Σχεδιασμός και Δημιουργικότητα**  (υπαίθριες καλλιτεχνικές εγκαταστάσεις, έργα τέχνης, χρήση φυσικών υλικών από τον κήπο, ημερολόγιο φύσης, ξενοδοχείο εντόμων, υποστήριξη φυτών, φράκτης, μετεωρολογικός σταθμός κ.λπ)  ***Στο πλαίσιο του μαθήματος οι μαθητές θα σχεδιάσουν και θα κατασκευάσουν κατασκευές που θα μπορούν να αξιοποιηθούν στην αναβάθμιση του χώρου πρασίνου και τη φροντίδα των φυτών π.χ. στηρίγματα αναρριχητικών φυτών. Σχετικοί στόχοι του ΑΠ είναι:***   * ***Σχεδιαμός και αξιολόγηση τεχνολογικών ιδεών και προϊόντων*** * ***Παρουσίαση και προώθηση ιδεών και προϊόντων*** * ***Κατασκευή και αξιολόγηση σχεδίων***   ***Ιδιαίτερη έμφαση θα δοθεί στην επιχειρηματικότητα των μαθητών και σε συνδυασμό με τη συμμεροχή μας στο πρόγραμμα MindReset οι μαθητές θα οργανώσουν και θα προωθήσουν τις επιχειρηματικές ιδέες τους με τον σχεδιασμό και την προβολή των δικών τους επιχειρήσεων π.χ. την προώθηση των αρωματικών για κατασκευή σαπουνιών, αρωμάτων και τροφίμων*** | | Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών; | **Γεωγραφία**  (παρατήρηση καιρικών συνθηκών, μέτρηση υγρασίας, θερμοκρασίας κ.λπ.)  ***Μέσα από την παρατήρηση, την καταγραφή και τη μελέτη των καιρικών συνθηκών θα εντοπίζουν την επίδραση του πρασίνου στις συνθήκες διαβίωσης των ανθρώπων, στο μικροκλίμα κλπ Σχετικά κεφάλαια του ΑΠ είναι:***  ***Α΄τάξη:***   * ***Κινήσεις Γης – φαινόμενα ημέρας- νύχτας και εναλλαγή των εποχών*** * ***Αξιοποίηση σημείων του ορίζοντα*** * ***Σχδιάζοντας σκίτσο σε κλίμακα***   ***Β΄τάξη:***   * ***Καιρός*** * ***Μετρώντας τον καιρό*** * ***Από τον καιρό στο κλίμα*** | | Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση; | **Γλώσσα, Λογοτεχνία, Ιστορία**  **(**Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.).  ***Οι μαθητές θα εκπονήσουν μελέτες σχετικά με κείμενα που έχουν σχέση και αναφορές στο πράσινο με ιδιαίτερη έμφαση στην παραδοσιακή λογοτεχνική παραγωγή.***  ***Οι μαθητές θα εντοπίσουν δημοτικά και παραδοσιακά τραγούδια που φανερώνουν την αγάπη του λαού μας για το πράσινο.*** | |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;   * ***Συνεργασία*** * ***Κριτική σκέψη*** * ***Επίλυση προβλημάτων*** |
|  |
| **Ενημέρωση/Επιμόρφωση**  Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;  ***Θα γίνει παρουσίαση του Προγράμματος σε συνεδρία του Καθηγητικού Συλλόγου και σε συνεδρία με το ΚΜΣ και τον Σύνδεσμο Γονέων για να υπάρχει δέσμευση στην αίτηση για συμμετοχή στο πρόγραμμα και τις ανάλογες υποχρεώσεις. Θα ζητηθούν οι απόψεις των εκπαιδευτικών σε εθελοντική βάση για τη συμπλήρωση της αίτησης και θα συμπεριληφθούν οι ιδέες που θα δοθούν. Το ίδιο θα γίνει και με τα μέλη του ΚΜΣ και του ΣΓ που επιθυμούν να εμπλακούν στην προσπάθεια αυτή. Επίσης θα γίνει συζήτηση με τις φροντίστριες του σχολείου, έτσι ώστε να υπάρχει η δέσμευσή τους για τη συντήρηση των χώρων κατά τους καλοκαιρινούς μήνες. Θα γίνει επίσης επικοινωνία με τη Σχολική Εφορεία Λευκωσίας για να καθοριστεί το πλαίσιο συνεργασίας σε εργατικά χέρια και τεχνογνωσία σχετικά με τη δημιουργία και τη συντήρηση των πράσινων χώρων.***  ***Σε όλες αυτές τις συζητήσεις η Διευθύντρια και η Ομάδα Περιβάλλοντος θα αξιοποιήσουν την παρουσίαση του Προγράμματος που ετοιμάστηκε από τη Μονάδα ΕΠΑΑ του ΥΠΑΝ.*** |
|  |
| **Συμμετοχή και Δράση**  Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)  ***Αρχικά θα γίνει παρουσίαση του Προγράμματος από τη Διευθύντρια.***  ***Θα γίνει συζήτηση με όλα τα μέρη και φορείς σχετικά με την ανάγκη για συμμετοχή στο Πρόγραμμα και τους τρόπους αναβάθμισης του σχολικού χώρου αλλά και του αστικού πρασίνου της πόλης μας.***  ***Θα συγκεντρωθούν οι ιδέες όλων των μερών και θα γίνει αξιολόγησή τους από την Ομάδα συντονισμού.***  ***Θα συμπληρωθεί η Αίτηση και πριν υποβληθεί θα παρουσιαστεί εκ νέου για την προσθήκη σχολίων και εισηγήσεων.***  ***Μετά την έγκριση της συμμετοχής στο Πρόγραμμα θα γίνει παρουσίαση του πλάνου τοπιοτέχνησης, θα κατανεμηθούν οι ευθύνες για την υλοποίησή του και σε τακτά χρονικά διαστήματα θα γίνεται αξιολόγηση των ενεργειών με στόχο την τήρηση των χρονοδιαγραμμάτων, την εφαρμογή του πλάνου με ακρίβεια και την τροποποίηση σε περίπτωση που υπάρξει σχετική ανάγκη.*** |
|  |
| **Δεξιότητες ζωής**  Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)  ***Οι δεξιότητες θα καλλιεργηθούν σε συνεργασία με τους ειδικούς που θα εμπλακούν στην εφαρμογή του πλάνου. Οι ειδικοί θα προέρχονται από τη Σχολική Εφορεία Λευκωσίας αλλά θα υπάρχει η δυνατότητα να επιβλέπει τις εργασίες η ειδική τοπιοτέχνις με την οποία συνεργαστήκαμε για τον καταρτισμό του σχεδίου τοπιοτέχνησης.***  ***Θα προσκληθεί γεωπόνος για την παρουσίαση των τεχνικών φύτευσης, κλαδέματος, ποτίσματος και φροντίδας των φυτών που θα επιλεγούν.***  ***Θα προσκληθεί ο κ. Παπαδόπουλος ο οποίος θα παρουσιάσει την αξία της βιοποικιλότητας και της μεγάλης σημασίας του πρασίνου στη ζωή των ανθρώπων.***  ***Θα προσκληθεί ως ειδικός για την ανάγκη αναβάθμισης του αστικού πρασίνου ο προϊστάμενος του τμήματος περιβάλλοντος του Δήμου Στροβόλου στην περιφέρεια του οποίου ανήκει το σχολείο.***  ***Θα ζητηθεί η συνδρομή του Δήμου Στροβόλου και του Δήμου Λευκωσίας σχετικά με την καθαριότητα του περιβάλλοντος χώρου με την αποκομιδή των σκυβάλων και των κλαδευμάτων.***  ***Επίσης, θα ζητηθεί η τοποθέτηση καμερών ασφαλείας και η συχνή αστυνόμευση του σχολικού χώρου για την προστασία των πράσινων χώρων. Να σημειωθεί ότι το σχολείο μας έχει ήδη φρούρηση κατά τις νυχτερινές ώρες.*** |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.   1. Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές)   ***Οι μαθητές/τριες θα εκπονήσουν εργασίες που σχετίζονται με τα φυτά που θα επιλεγούν να ενταχθούν στους πράσινους χώρους που θα δημιουργηθούν με το Πρόγραμμα. Θα μελετήσουν την σημασία στη ζωή και τις παραδόσεις του τόπου μας, θα εντοπίσουν έθιμα που συνδέονται με αυτά, αναφορές σε ποιήματα και παραδοσιακά τραγούδια στα συγκεκριμένα φυτά.***  ***Ομάδα μαθητών θα επισκεφτεί το Τεχνολογικό Ινστιτούτο (Τμήμα Αρχαιολογίας) για να μελετήσει την ιστορική πορεία των φυτών στον τόπο μας μέσα από την επιστημονική ανάλυση σπόρων που εντοπίστηκαν σε αρχαιολογικές ανασκαφές.***   1. Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου;   ***Θα προσκληθούν οι ειδικοί αυτοί να παρουσιάσουν τεχνικές και να προσφέρουν τις εξειδικευμένες γνώσεις τους στους μαθητές του σχολείου γενικά αλλά κυρίως στην Ομάδα Συντονισμού του Προγράμματος.***  ***Επίσης, θα ζητήσουμε τη βοήθεια των ειδικών αυτών κατά τις εργασίες τοπιοτέχνησης αλλά και συντήρησης των πράσινων χώρων.***   1. Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);   ***Η κοινότητα θα αποκομίσει οφέλη από τη συμμετοχή μας στο Πρόγραμμα καθώς κάθε συμμετέχοντας (μαθητής, εκπαιδευτικός, φροντίστρια) θα είναι ένας πρεσβευτής του πρασίνου στην οικογένειά του και κατ΄ επέκταση στην κοινότητα.***  ***Οι μαθητές θα αξιοποιήσουν τις γνώσεις και τα προϊόντα των πράσινων χώρων για τη συμμετοχή τους στο πρόγραμμα επιχειρηματικότητας και θα οργανώσουν τις πράσινες επιχειρήσεις τους π.χ. αιθέρια έλαια, παρασκευή οικολογικών προϊόντων και με τον τρόπο αυτό θα διαχύσουν τις γνώσεις που αποκόμισαν από τη συμμετοχή τους στο Πρόγραμμα.*** |
|  |
| **Συνεργασίες και συνέργειες**  Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.)  ***Συνεργασία με μέλη του Συνδέσμου Γονέων που κατέχουν γνώσεις σχετικά με το θέμα του πρασίνου είτε λόγω επαγγέλματος είτε λόγω ενδιαφέροντος.***  ***Ειδική τοπιοτέχνις θα παρουσιάσει τους τρόπους κατάρτισης σχεδίου τοπιοτέχνησης, την επιλογή κατάλληλων υλκών και φυτών κλπ***  ***Ειδικός γεωπόνος θα παρουσιάσει βέλτιστες πρακτικές για τις γεωργικές εργασίες που απαιτούνται (φύτευση, φροντίδα, συντήρηση, βελτίωση, περιποίηση, ξεχόρτισμα, ψεκασμός κλπ)*** |